16. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 97 της 22-30 Μαρτ. 1995   (ΦΕΚ Α΄ 60)  Σύσταση, οργάνωση και λειτουργία Πρότυπων Αστυνομικών Τμημάτων και άλλες διατάξεις.  Έχοντας υπόψη: 1.Τις διατάξεις του άρθρ. 11 παρ. 1 εδάφ. α΄, β΄ και στ΄ του Νόμ. 1481/1984 «Οργανισμός Υπουργείου Δημόσιας Τάξης» (Α΄ 152), όπως το άρθρο αυτό αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). 2.Τις διατάξεις του άρθρ. 29Α του Νόμου 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 3.Τις διατάξεις του Π.Δ. 82/1993 «Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης (Α΄ 36). 4.Το γεγονός ότι από τις διατάξεις του παρόντος προκαλείται δαπάνη σε βάρος του κρατικού προϋπολογισμού ύψους 101.500.000 δραχμών περίπου για το έτος 1995 και όφελος 12.710.000 για το έτος 1995 και καθένα από τα επόμενα έτη. Οι ανωτέρω δαπάνες θα καλυφθούν από τις εγγεγραμμένες πιστώσεις των αντίστοιχων ΚΑΕ, και από μεταφορά πιστώσεων τους ΚΑΕ 1711 και 1713 του εκτελουμένου προϋπολογισμού εξόδων Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ». 5.Την 115/1995 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Σύσταση Πρότυπων Αστυνομικών Τμημάτων Άρθρ.1.-1.συνιστώνται και λειτουργούν, Πρότυπο Αστυνομικό Τμήμα Αθηνών με έδρα το Δήμο Καλλιθέας, υπαγόμενο διοικητικά στη Διεύθυνση Αστυνομίας Αθηνών και Πρότυπο Αστυνομικό Τμήμα Θεσσαλονίκης με έδρα τον ομώνυμο Δήμο, υπαγόμενο διοικητικά στη Διεύθυνση Αστυνομίας Θεσσαλονίκης. Με την παρ. 2 άρθρ. 1 του Π.Δ. 334/21-30 Αυγ. 1995 (ΦΕΚ Α΄ 179), κατωτ. αριθ. 21, το Πρότυπο Αστυνομικό Τμήμα Αθηνών μετονομάστηκε σε Αστυνομικό Τμήμα Καλλιθέας. Με την παρ. 2 άρθρ. 1 Π.Δ. 392/16-25 Οκτ. 1995, (ΦΕΚ Α΄ 217), κατωτέρω αριθ. 24, το Πρότυπο Αστυνομικό Τμήμα Θεσσαλονίκης μετονομάστηκε σε Αστυνομικό Τμήμα Τούμπας. 2.Τα Πρότυπα Αστυνομικά Τμήματα είναι ισότιμα με τις Υπηρεσίες επιπέδου Τμήματος των Γενικών Αστυνομικών Διευθύνσεων και Αστυνομικών Διευθύνσεων νομών. Αποστολή Άρθρ.2.-Τα Πρότυπα Αστυνομικά Τμήματα των Διευθύνσεων Αστυνομίας Αθηνών και Θεσσαλονίκης ασκούν, μέσα στα όρια της εδαφικής τους δικαιοδοσίας, τις αρμοδιότητες δημόσιας και κρατικής ασφάλειας, πολιτικής κινητοποίησης και γενικής αστυνόμευσης, πλην αυτών του Τουρισμού, σύμφωνα με τα ειδικότερα οριζόμενα στις διατάξεις του παρόντος διατάγματος. Το άρθρ. 2 αντικαταστάθηκε ως άνω από την παρ. 1 του άρθρ. 2 του Π.Δ. 216/14-19 Ιουν. 1995 (ΦΕΚ Α΄ 115), κατωτ. αριθμ.18. Συγκρότηση Άρθρ.3.-«1.Τα Πρότυπα Αστυνομικά Τμήματα διαρθρώνονται εσωτερικά στα ακόλουθα Γραφεία: α. Γραφείο Γενικής Αστυνόμευσης. β. Γραφείο Ασφάλειας. γ. Γραφείο Διοικητικής Υποστήριξης. Η παρ. 1 αντικαταστάθηκε ως άνω από την παρ. 2 του άρθρ. 2 του Π.Δ. 216/14-19 Ιουν. 1995(ΦΕΚ Α΄ 115), κατωτ. αριθ. 18. 2.Το Γραφείο Γενικής Αστυνόμευσης ασκεί τις αρμοδιότητες της αστυνομίας γενικής αστυνόμευσης και της πολιτικής κινητοποίησης, όπως ορίζονται από τις διατάξεις των άρθρ. 75 παρ. 3, 76 παρ. 2,3 και 4 και 77 παρ. 2 και 3 του Π.Δ. 582/1984 (Α΄ 208), 9 παρ. 3 του Π.Δ. 508/1989 (Α΄ 216), καθώς και του άρθρ. 6 παρ. 2 του Π.Δ. 454/1988 (Α΄ 206). Το ίδιο Γραφείο Γενικής Αστυνόμευσης του Πρότυπου Αστυνομικού Τμήματος Αθηνών είναι αρμόδιο και για την τήρηση της τάξης στις συνεδριάσεις του τοπικού Πταισματοδικείου. Για τις αρμοδιότητες βλ. και παρ. 3 του άρθρ. 2 του Π.Δ. 216/14-19 Ιουν. 1995, (ΦΕΚ Α΄ 115), κατωτ. αριθ. 18. 3.Το Γραφείο Ασφαλείας ασκεί τις αρμοδιότητες της αστυνομίας δημόσιας και κρατικής ασφάλειας όπως  ορίζονται  από τις διατάξεις  της  παρ. 3  του  (Μετά τη σελ. 24,91044(α) Σελ.  24,91045 Τεύχος 1336 Σελ. 65 Οργανικές Διατάξεις Ελληνικής Αστυνομίας 4.ΑΑ.α.16   950 άρθρ. 18 και παρ. 5 του άρθρ. 19 του Π.Δ. 95/1987 (Α΄ 56), καθώς και της παρ. 1 του άρθρ. 6 του Π.Δ. 454/1988. Επιπλέον, το Γραφείο Ασφαλείας, ύστερα από διαταγή του διοικητή του Τμήματος, ενεργεί προανάκριση και για την διερεύνηση εγκλημάτων ή συμβάντων, τα οποία λόγω της βαρύτητας, του τρόπου, των μέσων και των ειδικών συνθηκών τέλεσής τους, συγκινούν ιδιαίτερα την κοινή γνώμη ή είναι δυνατόν να επηρεάσουν δυσμενώς το αίσθημα ασφάλειας των πολιτών ή απαιτούν εξειδικευμένη ή παρατεταμένη ενέργεια προς αποκάλυψη των δραστών και συλλογή των απαραίτητων στοιχείων για την παραπομπή των υποθέσεων στη δικαιοσύνη. 4.(Καταργήθηκε από το άρθρ. 4 του Π.Δ. 216/14-19 Ιουν. 1995, ΦΕΚ Α΄ 115, κατωτ. αριθμ. 18). 5.Το Γραφείο Διοικητικής Υποστήριξης είναι αρμόδιο για το χειρισμό θεμάτων προσωπικού, τη διαχείριση του χρηματικού και υλικού, την εξασφάλιση της γραμματειακής εξυπηρέτησης και της εσωτερικής λειτουργίας του Τμήματος, την τήρηση του αρχείου και τη διεκπεραίωση αιτημάτων πολιτών διοικητικής φύσεως.  «Επιπλέον το Γραφείο Διοικητικής Υποστήριξης του Πρότυπου Αστυνομικού Τμήματος Αθηνών διαχειρίζεται και θέματα χρηματικού και υλικού της Αστυνομικής Υποδιεύθυνσης Καλλιθέας». Το μέσα σε «» εδάφιο προστέθηκε από την παρ. 2 του άρθρ. 13 του Π.Δ. 260/7-13 Ιουλ. 1995 ΦΕΚ Α΄ 144, κατωτ. αριθμ. 19. 6.Οι αρμοδιότητες της Διεύθυνσης Εγκληματολογικών Ερευνών/Υ.Δ.Τ., της Υποδιεύθυνσης Εγκληματολογικών Ερευνών Βόρειας Ελλάδας, των Διευθύνσεων Αστυνομικών Επιχειρήσεων Αττικής και Θεσσαλονίκης, της Υποδιεύθυνσης Αντιμετώπισης Ειδικών Εγκλημάτων Βίας της Διεύθυνσης Ασφάλειας Αττικής και των Τμημάτων Εξουδετέρωσης Εκρηκτικών Μηχανισμών και Αυτοσχέδιων Βομβών, δεν θίγονται από τις διατάξεις του παρόντος. Συντονισμός - Εποπτεία και έλεγχος. Άρθρ.4.-1.Εποπτεία και έλεγχο των Πρότυπων Αστυνομικών Τμημάτων ασκούν οι κάτωθι κατά περίπτωση Υπηρεσίες, στα πλαίσια της καθ’ ύλη αρμοδιότητάς τους, οι οποίες και συντονίζουν τη δράση αυτών με τις λοιπές Υπηρεσίες αρμοδιότητάς τους: «α. Η Υποδιεύθυνση Αστυνομίας Καλλιθέας, η Υποδιεύθυνση Ασφάλειας Αθηνών και η Υποδιεύθυνση Αλλοδαπών της Διεύθυνσης Ασφάλειας Αττικής, όσον αφορά το Πρότυπο Αστυνομικό Τμήμα Αθηνών και  Σελ.  24,91046 Τεύχος 1336 Σελ. 66 β. Η Β΄ Υποδιεύθυνση Αστυνομίας Θεσσαλονίκης, η Β΄ Υποδιεύθυνση Ασφάλειας Θεσσαλονίκης και η Υποδιεύθυνση Αλλοδαπών της Διεύθυνσης Ασφάλειας Θεσσαλονίκης, όσον αφορά το Πρότυπο Αστυνομικό Τμήμα Θεσσαλονίκης». Τα μέσα σε «» εδάφ. α και β αντικαταστάθηκαν ως άνω από την παρ. 4 του άρθρ. 2 του Π.Δ. 216/14-19 Ιουν. 1995 (Α΄ 115), κατωτ. αριθ. 18. 2.Τα Τμήματα κέντρων Επιχειρήσεων των Διευθύνσεων Άμεσης Δράσης των Γενικών Αστυνομικών Διευθύνσεων Αττικής και Θεσσαλονίκης κατευθύνουν και συντονίζουν τα διατιθέμενα, από τα οικεία Πρότυπα Αστυνομικά Τμήματα, οχήματα και ενισχύουν αυτά κατά την εκτέλεση των καθηκόντων τους, όταν τούτο κρίνεται αναγκαίο. Βαθμοί διοικούντων - Όργανα εσωτερικής υπηρεσίας - Φρουρά. Άρθρ.5.-1.Οι διοικητές των Πρότυπων Αστυνομικών Τμημάτων είναι αξιωματικοί με βαθμό Αστυνομικού Υποδιευθυντή. 2.Σε κάθε Πρότυπο Αστυνομικό Τμήμα τοποθετούνται ως υποδιοικητές δύο αξιωματικοί με βαθμό Αστυνόμου Α΄. «3.Οι Προϊστάμενοι των Γραφείων Γενικής Αστυνόμευσης και Ασφάλειας των Πρότυπων Αστυνομικών Τμημάτων είναι αξιωματικοί με βαθμό Αστυνόμου Α΄ ή Β΄, ενώ του Γραφείου Διοικητικής Υποστήριξης αξιωματικός με βαθμό Αστυνόμου Β΄». Η παρ. 3 αντικαταστάθηκε ως άνω από την παρ. 5 του άρθρ. 2 του Π.Δ. 216/14-19 Ιουν. 1995 (ΦΕΚ Α΄ 115), κατωτ. αριθ. 18 4.Καθήκοντα αξιωματικού υπηρεσίας στα Πρότυπα Αστυνομικά τμήματα εκτελούν αξιωματικοί με βαθμό Υπαστυνόμου Α΄ ή Β΄.  Η υπηρεσία του αξιωματικού υπηρεσίας καλύπτει όλο το 24ωρο. Η διάρκεια της υπηρεσίας του αξιωματικού υπηρεσίας και η ώρα έναρξης αυτής καθορίζεται με διαταγή του διοικητή του Τμήματος και σύμφωνα με τις διατάξεις του Π.Δ. 28/1986 (Α΄ 11), για το χρόνο εργασίας του αστυνομικού προσωπικού. 4.ΑΑ.α.16 Οργανικές Διατάξεις Ελληνικής Αστυνομίας   951 «5.Στα ανωτέρω Τμήματα ορίζονται υπαξιωματικοί υπηρεσίας μέχρι τρεις Ανθυπαστυνόμοι ή Αρχιφύλακες που έχουν δικαίωμα προανάκρισης». Η παρ. 5 αντικαταστάθηκε ως άνω από την παρ. 5 του άρθρ. 2 του Π.Δ. 216/14-19 Ιουν. 1995 (ΦΕΚ Α΄ 115), κατωτ. αριθ. 18 6.Τα λοιπά όργανα εσωτερικής υπηρεσίας και το προσωπικό της φρουράς και των γραφείων των Προτύπων Αστυνομικών Τμημάτων ορίζονται σύμφωνα με τα προβλεπόμενα από τις διατάξεις των άρθρ. 64 έως και 69 του Π.Δ. 141/1991 (Α΄ 58) και του άρθρ. 65 του Π.Δ. 75/1987 (Α΄ 45). Καθήκοντα διοικητών Πρότυπων Αστυνομικών Τμημάτων. Άρθρ.6.-1.Οι διοικητές των Πρότυπων Αστυνομικών Τμημάτων, όσον αφορά τη διοίκηση: α. Προγραμματίζουν και ελέγχουν τη δράση της Υπηρεσίας με τη βοήθεια των υποδιοικητών και των προϊσταμένων Γραφείων. β. Μεριμνούν ώστε η δράση των Γραφείων να έχει κοινή κατεύθυνση. γ. Καθιερώνουν κριτήρια, με βάση τα οποία αξιολογείται η απόδοση των Γραφείων της Υπηρεσίας τους, μεριμνούν για τη μέτρηση της απόδοσής τους, σε καθημερινή και μεγαλύτερων χρονικών περιόδων βάση, μελετούν και αξιολογούν τις σχετικές πληροφορίες και τέλος προβαίνουν στη διόρθωση των παρεκκλίσεων. δ. Τοποθετούν το προσωπικό σε θέσεις ανάλογες με τις δυνατότητες και τα προσόντα τους. ε. Φροντίζουν για τη διατήρηση σχέσεων καλής επικοινωνίας, συνεργασίας και αμοιβαίας κατανόησης μεταξύ του προσωπικού καθώς και για τη διατήρηση συνοχής της Υπηρεσίας. στ. Ενεργούν συγκεντρώσεις του προσωπικού, στο σύνολό του ή κατά Γραφεία, δίδουν κατευθύνσεις και οδηγίες αναφορικά με την αποστολή και τη δράση της Υπηρεσίας, βεβαιώνονται για το ηθικό των αστυνομικών, ελέγχουν την εμφάνιση και το κανονικό της στολής καθώς και την καθαριότητα και κατάσταση του οπλισμού και των λοιπών εφοδίων που κατέχει το προσωπικό και διατάσσουν τη λήψη των αναγκαίων μέτρων για τη συντήρησή του. ζ. Καθοδηγούν και εκπαιδεύουν το προσωπικό, με τη βοήθεια των υποδιοικητών και των προϊσταμένων Γραφείων, ώστε αυτό να είναι ικανό στο χειρισμό υπηρεσιακών θεμάτων. η. Συντάσσουν, σύμφωνα με τις κείμενες διατάξεις, τις εκθέσεις ικανότητας και τα πληροφοριακά σημειώματα των υποδιοικητών και γνωματεύουν στις εκθέσεις ικανότητας και στα πληροφοριακά σημειώματα που συντάσσουν οι υποδιοικητές. θ. Εκτελούν ανάλογα τα καθήκοντα που προβλέπονται από τις διατάξεις των εδαφ. δ΄, η΄ και ι΄ έως ιε΄ της παρ. 1 του άρθρ. 25 του Π.Δ. 141/1991 για τους διοικητές των Αστυνομικών Τμημάτων. 2. «΄Οσον αφορά την άσκηση της αστυνομίας γενικής αστυνόμευσης, της αστυνομίας δημόσιας και κρατικής ασφάλειας και της πολιτικής κινητοποίησης, οι διοικητές των Πρότυπων Αστυνομικών Τμημάτων». Η πρώτη περίοδος της παρ. 2 αντικαταστάθηκε ως άνω από την παρ. 6 του άρθρ. 2 του Π.Δ. 216/14-19 Ιουν. 1995 (ΦΕΚ Α΄ 115), κατωτ. αριθ. 18. α. Είναι υπεύθυνοι έναντι των προϊσταμένων τους, για τη γενικότερη κατάσταση που επικρατεί στην περιοχή τους, από πλευράς τάξης και ασφάλειας. β. Μελετούν και ερευνούν: (1)το έγκλημα και τα αίτια της εγκληματικότητας στην περιφέρειά τους και διατάσσουν ή προτείνουν τη λήψη των αναγκαίων μέτρων πρόληψης και καταστολής του εγκλήματος. (2)(Καταργήθηκε από το άρθρ. 4 του Π.Δ. 216/14-19 Ιουν. 1995, ΦΕΚ Α΄ 115, κατωτ. αριθ. 18). γ. Σε περίπτωση σοβαρών αδικημάτων ή συμβάντων μεταβαίνουν επιτόπου, διατάσσουν τη λήψη των αναγκαίων, κατά τη κρίση τους, μέτρων, για την αντιμετώπιση της κατάστασης, ή αναλαμβάνουν προσωπικά τη διεύθυνση των αστυνομικών επιχειρήσεων και το συντονισμό της αστυνομικής δράσης, εφόσον κρίνουν ότι είναι αναγκαίο ή διαταχθούν σχετικά, και αναφέρουν στους προϊσταμένους τους κατά τα ισχύοντα. δ. Αναλαμβάνουν την προανάκριση σοβαρών αδικημάτων και συμβάντων, εφόσον εκτιμήσουν ότι αυτό είναι αναγκαίο ή διαταχθούν σχετικά. ε. Μεριμνούν για την τήρηση της τάξης σε δημόσιους χώρους, κατά τις δημόσιες συγκεντρώσεις, ζητώντας έγκαιρα ενίσχυση της δυνάμεώς τους, όταν το κρίνουν αναγκαίο. στ. Καθορίζουν στους υποδιοικητές τομείς ευθύνης, που μπορεί να καλύπτουν διάφορες δραστηριότητες του Τμήματος, πλην εκείνων που ασκούνται από τον ίδιο, κατά τις κείμενες διατάξεις. ζ. Εκτελούν ανάλογα και τα καθήκοντα που προβλέπονται από τις διατάξεις των εδαφ. γ΄, ε΄, και στ΄ της παρ. 2 του άρθρ. 25 του Π.Δ. 141/1991 για τους διοικητές των Αστυνομικών Τμημάτων. 3.Όσον αφορά τη διεξαγωγή της αλληλογραφίας: α. Μελετούν την εισερχόμενη αλληλογραφία, επισημαίνουν τα ιδιαίτερης σημασίας και επείγουσας φύσης έγγραφα, σημειώνουν σ’ αυτά τις  (Μετά τη σελ. 24,91046) Σελ.  24,91047 Τεύχος 1336 Σελ. 67 Οργανικές Διατάξεις Ελληνικής Αστυνομίας 4.ΑΑ.α.16   952 τυχόν παρατηρήσεις και οδηγίες τους προς τα αρμόδια Γραφεία και ακολούθως παραδίδουν αυτή στο Γραφείο Διοικητικής Υποστήριξης για την περαιτέρω διαχείρισή της. β. Ελέγχουν για την έγκαιρη διεξαγωγή της. γ. Υπογράφουν αναφορές και ιδιαίτερης σπουδαιότητας έγγραφα καθώς και τα αντίτυπα αυτών. Επίσης υπογράφουν οποιοδήποτε έγγραφο υπογραφόμενο από τους υποδιοικητές και τους προϊσταμένους Γραφείων, όταν κρίνουν σκόπιμο λόγω της φύσης του εγγράφου ή όταν εισηγούνται την υπογραφή τούτου σ’ αυτούς οι υποδιοικητές και οι προϊστάμενοι Γραφείων. δ. Είναι υπεύθυνοι για το περιεχόμενο κάθε εγγράφου που φέρει την υπογραφή τους, εκτός αν διαπιστώνεται ότι δεν τέθηκαν υπόψη τους όλα τα απαραίτητα στοιχεία. ε. Αποφασίζουν όπως τεθούν στο αρχείο υποθέσεις που ανήκουν στην αποφασιστική αρμοδιότητά τους, σύμφωνα με το πρώτο εδάφιο της παρ. 7 του άρθρ. 57 του Π.Δ. 75/1987. Καθήκοντα υποδιοικητών Πρότυπων Αστυνομικών Τμημάτων. Άρθρ.7.-Οι υποδιοικητές έχουν τα ακόλουθα καθήκοντα: α. Είναι άμεσοι βοηθοί των διοικητών και ο αρχαιότερος αυτών αναπληρώνει το διοικητή απόντα ή κωλυόμενο. β. Επιβλέπουν τη διεξαγωγή των εργασιών και συντονίζουν τη δράση στους τομείς ευθύνης τους, που καθορίζονται σύμφωνα με την παρ. 2 περιπτ. στ΄ του προηγουμένου άρθρου. γ. Ενημερώνονται για τα προβλήματα των τομέων ευθύνης τους, αξιολογούν αυτά και συμμετέχουν στο σχεδιασμό διάταξης της υπηρεσίας, για την αντιμετώπισή τους. δ. Βεβαιώνονται προσωπικά κατά τις τακτικές συγκεντρώσεις του προσωπικού των γραφείων που ανήκουν στους τομείς ευθύνης τους και έκτακτα, όταν το κρίνουν αναγκαίο, για την καθαριότητα, την κατάσταση και το κανονικό της στολής, του οπλισμού και των λοιπών εφοδίων που κατέχει το προσωπικό και διατάσσουν τη λήψη των αναγκαίων μέτρων για την κανονική συντήρησή τους. ε. Συντάσσουν, σύμφωνα με τις κείμενες διατάξεις, τις εκθέσεις ικανότητας και πληροφοριακά σημειώματα των προϊσταμένων Γραφείων που ανήκουν στους τομείς ευθύνης του και γνωματεύουν στις εκθέσεις ικανότητας και στα πληροφοριακά σημειώματα του προσωπικού που συντάσσουν οι προϊστάμενοι Γραφείων. στ. Λαμβάνουν γνώση της εισερχόμενης αλληλογραφίας. Σελ.  24,91048 Τεύχος 1336 Σελ. 68 ζ. Προσυπογράφουν όλα τα έγγραφα τα οποία υπογράφει ο διοικητής, ανάλογα με τους τομείς ευθύνης που έχουν ανατεθεί σ’ αυτούς. η. Υπογράφουν: (1)Τα έγγραφα και τα αντίτυπα αυτών για θέματα των τομέων ευθύνης τους, εφόσον δεν είναι ιδιαίτερης σπουδαιότητας και απευθύνονται σε ισότιμες Υπηρεσίες της Ελληνικής Αστυνομίας και σε άλλες δημόσιες αρχές και Υπηρεσίες, σε Οργανισμούς και σε Νομικά Πρόσωπα. (2)Τα φύλλα πορείας και αδείας του προσωπικού των Γραφείων που υπάγονται στους τομείς ευθύνης τους. (3)Οποιοδήποτε έγγραφο υπογραφόμενο από τους προϊσταμένους Γραφείων, όταν κρίνουν αυτό σκόπιμο, λόγω της φύσης του εγγράφου, ή όταν εισηγούνται την υπογραφή τούτου σ’ αυτούς, οι προϊστάμενοι Γραφείων. θ. Είναι υπεύθυνοι για το περιεχόμενο κάθε εγγράφου που φέρει την υπογραφή τους, εκτός αν διαπιστώνεται ότι δεν τέθηκαν υπόψη τους όλα τα απαραίτητα στοιχεία. ι. Εισηγούνται στο διοικητή του Τμήματος την υπογραφή οποιουδήποτε εγγράφου που υπογράφουν οι ίδιοι, όταν κρίνουν σκόπιμο, λόγω της φύσης του εγγράφου. ια. Αποφασίζουν όπως τεθούν στο αρχείο υποθέσεις που ανήκουν στην αποφασιστική αρμοδιότητά τους, σύμφωνα με το πρώτο εδάφιο της παρ. 7 του άρθρ. 57 του Π.Δ. 75/1987. Καθήκοντα προϊσταμένων Γραφείων Γενικής Αστυνόμευσης. Άρθρ.8.-1.Οι προϊστάμενοι των Γραφείων Γενικής Αστυνόμευσης, ως προς τη διεύθυνση του Γραφείου τους, έχουν τα εξής καθήκοντα: α. Κατευθύνουν και ελέγχουν άμεσα την υπηρεσία του Γραφείου τους, ευθυνόμενοι προσωπικά για την κανονική και αποτελεσματική διεξαγωγή της. 4.ΑΑ.α.16 Οργανικές Διατάξεις Ελληνικής Αστυνομίας   953 β. Φροντίζουν για την ορθολογική δίκαιη και αντικειμενική κατανομή της υπηρεσίας μεταξύ του προσωπικού του Γραφείου τους, υπό την άμεση εποπτεία και το συντονισμό του αρμόδιου υποδιοικητή.. γ. Προκαλούν τις ενέργειες του διοικητή του Τμήματος, για τον εφοδιασμό του Γραφείου τους με τον αναγκαίο υλικοτεχνικό εξοπλισμό. δ. Αναφέρουν στον αρμόδιο υποδιοικητή ή και στο διοικητή του Τμήματος για κάθε θέμα της αρμοδιότητάς τους, για το οποίο κρίνουν ότι πρέπει να λάβουν γνώση ή για το οποίο θεωρούν αναγκαία την παρέμβασή τους, και λαμβάνουν οδηγίες για τον περαιτέρω χειρισμό του. ε. Συντάσσουν, σύμφωνα με τις κείμενες διατάξεις, τις εκθέσεις ικανότητας και τα πληροφοριακά σημειώματα των Αξιωματικών καθώς και τις εκθέσεις ικανότητας του λοιπού προσωπικού του Γραφείου τους. στ. Επίσης εκτελούν τα καθήκοντα που προβλέπεται από τις διατάξεις των εδαφ. β΄, δ΄, στ΄, η΄ και ιβ΄ έως ιε΄ της παρ. 1 του άρθρ. 25 του Π.Δ. 141/1991. 2.Οι προϊστάμενοι των ανωτέρω Γραφείων, ως προς την άσκηση της αστυνομίας γενικής αστυνόμευσης, έχουν τα κατωτέρω καθήκοντα: α. Προτείνουν στο διοικητή του τμήματος τη χορήγηση, αφαίρεση ή ανάκληση των αστυνομικών αδειών, κατά τις κείμενες διατάξεις. β. Σε περίπτωση σοβαρών αδικημάτων ή συμβάντων που εμπίπτουν στην αρμοδιότητά τους μεταβαίνουν, αμέσως, επιτόπου και επιλαμβάνονται προσωπικά για την αντιμετώπιση της κατάστασης, συντονίζουν τις αστυνομικές έρευνες και ενέργειες και επιμελούνται για την προανάκριση, αναφέροντας στον διοικητή του Τμήματος και στον αρμόδιο υποδιοικητή. γ. Σχεδιάζουν τα ληπτέα μέτρα για την σύννομη και ασφαλή εκτέλεση των μεταγωγών, αρμοδιότητας του Τμήματος και φροντίζουν για τη διάθεση του αναγκαίου προς τούτο προσωπικού και των μέσων. Επίσης, σχεδιάζουν τα ληπτέα μέτρα για την ασφαλή φρούρηση των ατόμων που κρατούνται προσωρινά στα κρατητήρια του Τμήματος. δ. Λαμβάνουν μέριμνα για την τήρηση της τάξης κατά τις συνεδριάσεις των δικαστηρίων, εφόσον εδρεύουν στην περιφέρειά τους. ε. Εκδίδουν πρόγραμμα, με το οποίο καθορίζουν τις ώρες εξόδου των κρατουμένων από τα κρατητήρια για αναψυχή και τις ώρες και τα πρόσ0ωπα που, εκτός των συνηγόρων, επιτρέπεται να τους επισκέπτονται, σύμφωνα με τις ισχύουσες διατάξεις. στ. Τηρούν και εφαρμόζουν τα σχέδια πολιτικής κινητοποίησης. «ζ. Εκτελούν ανάλογα και τα καθήκοντα που προβλέπονται από τις διατάξεις των εδαφίων α΄, β΄ και στ΄ της παρ. 2 του άρθρ. 25 και της παρ. 2 του άρθρ. 30 του Π.Δ. 141/1991». Το εδάφ. ζ αντικαταστάθηκε ως άνω από την παρ. 7 του άρθρ. 2 του Π.Δ. 216/14-19 Ιουν. 1995 (ΦΕΚ Α΄ 115) κατωτ. αριθμ. 18. 3.Ως προς τη διεξαγωγή της αλληλογραφίας του Γραφείου τους, έχουν τα ακόλουθα καθήκοντα: α. Παραλαμβάνουν την αλληλογραφία αρμοδιότητάς τους, μετά των σχετικών φακέλων, τη μελετούν, επισημαίνουν τα επείγοντα και ιδιαίτερης σημασίας έγγραφα, σημειώνουν σ’ αυτά τις τυχόν οδηγίες τους και παραδίδουν αυτή στους αρμόδιους για ενέργεια. β. Φροντίζουν για τη σύνταξη των σχεδίων των εγγράφων που αφορούν θέματα της αρμοδιότητάς τους, με ακρίβεια και επιμέλεια, και υπογράφουν ως συντάκτες. γ. Υπογράφουν τα έγγραφα και τα αντίτυπα αυτών που απευθύνονται σε Υπηρεσίες της Ελληνικής Αστυνομίας, κατώτερες του Τμήματος, βεβαιώσεις, πιστοποιητικά, απαντήσεις σε αιτήματα πολιτών, καθώς και καταστάσεις πίνακες και αντίγραφα βιβλίων, για θέματα της αρμοδιότητάς τους. δ. Εισηγούνται στον αρμόδιο υποδιοικητή ή και διοικητή του Τμήματος την υπογραφή οποιουδήποτε εγγράφου, που υπογράφουν οι ίδιοι, όταν κρίνουν σκόπιμο. ε. Εκτελούν και τα καθήκοντα που προβλέπονται από τις διατάξεις των παρ. 7 και 8 του άρθρ. 57 του Π.Δ. 75/1987. Καθήκοντα προϊσταμένων Γραφείων Ασφαλείας Άρθρ.9.-Οι προϊστάμενοι των Γραφείων Ασφάλειας: α. Ως προς τη διεύθυνση του Γραφείου τους και τη διεξαγωγή της αλληλογραφίας, ασκούν τα καθήκοντα που μνημονεύονται στα εδάφ. 1 και 3 του προηγουμένου άρθρου. β. Ως προς την εκπλήρωση της ειδικής αποστολής του γραφείου τους, εκτελούν ανάλογα τα καθήκοντα που προβλέπονται από τις διατάξεις των εδαφ. α΄ και ζ΄ και θ΄ της παρ. 2 του άρθρ. 26 και της παρ. 2 του άρθρ. 27 του Π.Δ. 141/1991 για τους διοικητές των Τμημάτων Ασφαλείας και Αλλοδαπών, αντίστοιχα. Επίσης εκτελούν τα καθήκοντα του εδαφ. β΄ περίπτ. (5) της παρ. 2 του άρθρ. 25 του Π.Δ. 141/1991 και των εδαφίων α΄ και β΄ της παρ. 2 του προηγουμένου άρθρου. (Μετά τη σελ. 24,91048) Σελ.  24,91049 Τεύχος 1336 Σελ. 69 Οργανικές Διατάξεις Ελληνικής Αστυνομίας 4.ΑΑ.α.16   954 Καθήκοντα προϊσταμένων Γραφείων Τροχαίας Άρθρ.10.-(Καταργήθηκε από το άρθρ. 4 Π.Δ. 216/14-19 Ιουν. 1995, ΦΕΚ Α΄ 115, κατωτ. αριθμ. 18). Καθήκοντα προϊσταμένων Γραφείων Διοικητικής Υποστήριξης Άρθρ.11.-Οι προϊστάμενοι των Γραφείων Διοικητικής Υποστήριξης: 1.Ως προς τη διεύθυνση του Γραφείου τους και τη διεξαγωγή της αλληλογραφίας αυτού, ασκούν τα καθήκοντα που μνημονεύονται στις παρ. 1 και 3 του άρθρ. 8 του παρόντος. 2.Ως προς την εκπλήρωση της ειδικής αποστολής του Γραφείου τους: α. Φροντίζουν, σε συνεργασία με τους προϊσταμένους των υπολοίπων Γραφείων για τη διάθεση του προσωπικού στις τακτικές και έκτακτες εσωτερικές υπηρεσίες και ελέγχουν για την κανονική εκτέλεση των υπηρεσιών αυτών. β. Τηρούν και εφαρμόζουν το σχέδιο ασφάλειας του οικήματος, μεριμνούν για την φρούρηση, την ευταξία και την καθαριότητά του και προτείνουν στο διοικητή του Τμήματος μέτρα για τη συντήρησή του. γ. Φροντίζουν για την κανονική λειτουργία του φωτισμού και των λοιπών εγκαταστάσεων του οικήματος (θέρμανση, ανελκυστήρες, υδραυλικά, ηλεκτρικά κλπ.). δ. Μεριμνούν για την ασφαλή φύλαξη, του υλικού των Πρότυπων Αστυνομικών Τμημάτων, καθώς και των δημοσίων και ιδιωτικών ειδών του προσωπικού που απουσιάζει προσωρινά από την υπηρεσία. ε. Προτείνουν στο διοικητή του Τμήματος τον εφοδιασμό της Υπηρεσίας με τα αναγκαία μέσα και υλικά, παραλαμβάνουν αυτά και μεριμνούν για την καλή λειτουργία και συντήρησή τους. στ. Μεριμνούν για τη διανομή των εφοδίων και υλικών στο προσωπικό. ζ. Διαχειρίζονται την πάγια προκαταβολή. η. Φροντίζουν για τη μισθοδοσία του προσωπικού. θ. Μεριμνούν για τη διεκπεραίωση των θεμάτων προσωπικού. ι. Μεριμνούν για τη διακίνηση της αλληλογραφίας του Τμήματος και ειδικότερα: (1)Μεριμνούν, δια των υφισταμένων τους, για την παραλαβή και αποσφράγιση της εισερχόμενης αλληλογραφίας και για την αναγραφή επί των εγγράφων της χρονολογίας εισόδου. (2)Λαμβάνουν γνώση του περιεχομένου των εγγράφων και μονογραφούν αυτά. Σελ.  24,91050 Τεύχος 1336 Σελ. 70 (3)Φροντίζουν να τεθεί η εισερχόμενη αλληλογραφία υπόψη του διοικητού και των υποδιοικητών, ώστε εγγράφως να δοθούν οι δέουσες οδηγίες, για το χειρισμό των θεμάτων από τα αρμόδια Γραφεία. (4)Φροντίζουν για την αρχειοθέτηση, για τη χρέωση της αλληλογραφίας στα αρμόδια Γραφεία, και μετά το χειρισμό, για τη δακτυλογράφηση των κειμένων. (5)Μετά την υπογραφή των εγγράφων από τους αρμόδιους παραλαμβάνουν την αλληλογραφία και μεριμνούν για τη σφράγιση και τη διεκπεραίωσή της. (6)Παραδίδουν στο διοικητή του Τμήματος την αλληλογραφία που φέρει την ένδειξη «προσωπική» χωρίς ν’ αποσφραγίζουν αυτή. Καθήκοντα αξιωματικού υπηρεσίας Άρθρ.12.-Ο αξιωματικός υπηρεσίας έχει τα ακόλουθα καθήκοντα: α. Ενεργεί προανάκριση, εφόσον απαιτείται κατά τον Κ.Π.Δ. για αδικήματα που καταγγέλλονται κατά το διάστημα της υπηρεσίας του. Δύναται επίσης να αναθέτει τη διενέργεια της προανάκρισης σε κάποιον από τους υπαξιωματικούς υπηρεσίας. Η προανάκριση ολοκληρώνεται από το βαθμοφόρο που επιλήφθηκε, ανεξάρτητα από το χρόνο λήξης της υπηρεσίας του, εκτός αν ο διοικητής του Τμήματος αναθέσει τη συνέχιση αυτής στον αξιωματικό ή υπαξιωματικό υπηρεσίας που τον διαδέχεται. β. Σε περίπτωση διάπραξης αδικήματος υποχρεούται να λάβει όλα τα απαραίτητα μέτρα για τη σύλληψη των δραστών, την ανακάλυψη και κατάσχεση των προϊόντων και των πειστηρίων και την πρόληψη εξαφάνισης των ιχνών της εγκληματικής πράξης, μεταβαίνοντας επιτόπου, εφόσον δεν υπάρχει άλλος αξιωματικός να επιληφθεί και είναι κατά την κρίση του, αναγκαία η επέμβασή του, άλλως αποστέλλει έναν από τους υπαξιωματικούς υπηρεσίας, αναφέροντας ταυτόχρονα στους αρμοδίους προϊσταμένους του. 4.ΑΑ.α.16 Οργανικές Διατάξεις Ελληνικής Αστυνομίας   955 γ. Αναφέρει στους προϊσταμένους του κάθε σπουδαίο γεγονός ή πληροφορία που ενδιαφέρει την υπηρεσία του, καθώς και τις αρμόδιες αστυνομικές και άλλες αρχές, όταν αυτό προβλέπεται από τις κείμενες διατάξεις και διαταγές. δ. Επιβλέπει για την καταχώριση, σύμφωνα με τα ισχύοντα, των αναγκαίων εγγραφών στα υπηρεσιακά βιβλία. ε. Έχει στη διάθεσή του τους εξής πίνακες και στοιχεία: (1)Διάταξη της υπηρεσίας που ορίζει ο προϊστάμενος κάθε Γραφείου. (2)Προσωπικού της Υπηρεσίας, με τις διευθύνσεις και τους αριθμούς τηλεφώνων της κατοικίας και του αστυνομικού τμήματος της περιοχής. (3)Τηλεφώνων άμεσης ανάγκης και τηλεφώνων των λοιπών τοπικών αστυνομικών, δικαστικών, στρατιωτικών και πολιτικών αρχών. (4)Τοπογραφικό διάγραμμα της περιοχής του Τμήματος. (5)Διάγραμμα τομέων και σκοπιών και δρομολόγια σκοπών και περιπόλων. στ. Επιβλέπει προσωπικά ή δια των υπαξιωματικών υπηρεσίας, ώστε να εκτελεστούν όλες οι μεταγωγές κρατουμένων που έχουν καθοριστεί από τα αρμόδια Γραφεία και οι παραστάσεις στις συνεδριάσεις των δικαστηρίων που εδρεύουν στην περιοχή του Τμήματος. ζ. Επιβλέπει για την κανονική εκτέλεση των καθηκόντων των άλλων οργάνων εσωτερικής υπηρεσίας της αλλαγής του. η. Δεν απομακρύνεται από το αστυνομικό κατάστημα παρά μόνο για τον απολύτως αναγκαίο χρόνο, για λήψη φαγητού, αν η υπηρεσία του διαρκεί δώδεκα ή περισσότερες ώρες, ή για να επιληφθεί σοβαρού αυτοφώρου αδικήματος ή συμβάντος, εφόσον δεν υπάρχει άλλος αξιωματικός διατεταγμένος σε υπηρεσία, που μπορεί να επιληφθεί. θ. Εκτελεί και τα καθήκοντα που προβλέπονται από τις διατάξεις των εδαφ. β΄, ε΄, στ΄, η΄, θ΄ και ι΄ της παρ. 1 του άρθρ. 60, των εδαφ. α΄, β΄, ε΄, ζ΄ έως θ΄ της παρ. 2 του ιδίου άρθρου και των εδαφ. στ΄ έως ιγ΄ της παρ. 3 του ιδίου άρθρου του Π.Δ. 141/1991. Καθήκοντα υπαξιωματικών υπηρεσίας Άρθρ.13.-Οι υπαξιωματικοί υπηρεσίας έχουν τα ακόλουθα καθήκοντα: α. Δέχονται τους πολίτες που προσέρχονται στο αστυνομικό κατάστημα για την επίλυση διαφοράς ή την υποβολή παραπόνων. β. Ενεργούν προανακρίσεις κατ’ εντολή και υπό την άμεση επίβλεψη του αξιωματικού υπηρεσίας, σύμφωνα με τις διατάξεις του Κώδικα Ποινικής Δικονομίας. γ. Καταχωρίζουν στα υπηρεσιακά βιβλία τις αναγκαίες εγγραφές, σύμφωνα με τις διαταγές και οδηγίες του αξιωματικού υπηρεσίας. δ. Βοηθούν τον αξιωματικό υπηρεσίας στην εκτέλεση των καθηκόντων του και ο αρχαιότερος αυτών τον αναπληρώνει σε περίπτωση απομάκρυνσής του από την Υπηρεσία. Καθήκοντα λοιπών οργάνων του Τμήματος. Άρθρ.14.-Τα καθήκοντα των λοιπών οργάνων του Τμήματος που αναφέρονται στο άρθρ. 5 παρ. 6 του παρόντος προβλέπονται από τις διατάξεις των άρθρ. 64 έως 69 του Π.Δ. 141/1991 και των άρθρ. 59 έως 61 του Π.Δ. 75/1987. Συντάκτες και γνωματεύοντες στις εκθέσεις ικανότητας «1.Οι διευθυντές των οικείων Υποδιευθύνσεων Αστυνομίας συντάσσουν τις εκθέσεις ικανότητας των διοικητών των Πρότυπων Αστυνομικών Τμημάτων, αφού προηγουμένως ζητούν πληροφοριακά σημειώματα από τους διευθυντές των οικείων Διευθύνσεων Ασφάλειας για θέματα της ειδικής αποστολής τους, στα οποία βαθμολογούνται, συνοπτικά, τα ουσιαστικά προσόντα των αξιολογουμένων και επισημαίνονται τυχόν ελλείψεις και ελαττώματά τους. Επίσης οι ίδιοι γνωματεύουν επί των εκθέσεων που συντάσσουν οι διοικητές των Πρότυπων Αστυνομικών τμημάτων». Η παρ. 1 αντικαταστάθηκε ως άνω από την παρ. 8 του άρθρ. 2 του Π.Δ. 216/14-19 Ιουν. 1995 (ΦΕΚ Α΄ 115), κατωτ. αριθμ. 18. 2.Οι διευθυντές των οικείων Διευθύνσεων Αστυνομίας γνωματεύουν επί των εκθέσεων ικανότητας των διοικητών των Πρότυπων Αστυνομικών Τμημάτων, τις οποίες συνέταξαν οι διευθυντές των Υποδιευθύνσεων Αστυνομίας. Ρύθμιση θεμάτων αστυκτηνιάτρων. Άρθρ.16.-(Αντικαθίσταται το άρθρ. 6 του Π.Δ. 198/1992, ανωτ. σελ. 16,60709). Ρύθμιση λεπτομερειών Άρθρ.17.- Λεπτομέρειες και θέματα δευτερεύουσας σημασίας που προκύπτουν κατά την εφαρμογή του παρόντος Διατάγματος ρυθμίζονται με διαταγή του Αρχηγού της Ελληνικής Αστυνομίας. Κατάργηση Υπηρεσιών - Τελικές διατάξεις. Άρθρ.18.-1.Από την έναρξη ισχύος του παρόντος Διατάγματος καταργούνται οι ακόλουθες Υπηρεσίες: (Μετά τη σελ. 24,91050) Σελ.  24,91051 Τεύχος 1336 Σελ. 71 Οργανικές Διατάξεις Ελληνικής Αστυνομίας 4.ΑΑ.α.16   956 α. Στη Γενική Αστυνομική Διεύθυνση Αττικής: (1)Τα ΙΑ΄ και ΛΓ΄ Αστυνομικά Τμήματα. (2)Τα ΙΑ΄ και ΛΓ΄ Τμήματα Ασφαλείας. (3)Το Τμήμα Τροχαίας Καλλιθέας. β. Στη Γενική Αστυνομική Διεύθυνση Θεσσαλονίκης: (1)Οι Διευθύνσεις Αγορανομίας και Τουριστικής Αστυνομίας Θεσσαλονίκης. (2)Τα Β΄ και Ζ΄ Αστυνομικά Τμήματα. (3) ΤΑ Β΄ και Ζ΄ Τμήματα Ασφάλειας. (4)Το Α΄ Τμήμα Τουριστικής Αστυνομίας. (5)Τα Α΄ και Β΄ Τμήματα Αγορανομίας Θεσσαλονίκης. Με την παρ. 1 άρθρ. 3 του Π.Δ. 216/14-19 Ιουν. 1995 (ΦΕΚ Α΄ 115) κατωτ. αριθμ. 18, επανασυνιστήθηκαν και λειτουργούν α) Το Τμήμα Τροχαίας Καλλιθέας και β)Το Α΄ Τμήμα Τουριστικής Αστυνομίας, που υπήχθη διοικητικά στην Δ/νση Αστυνομίας Θεσσαλονίκης. 2.Οι αρμοδιότητες των καταργουμένων Διευθύνσεων Αγορανομίας και Τουριστικής Αστυνομίας Θεσσαλονίκης ασκούνται εφεξής από τη Διεύθυνση Αστυνομίας Θεσσαλονίκης. 3.Το Β΄ Τμήμα Τουριστικής Αστυνομίας Θεσσαλονίκης μετονομάζεται σε Τμήμα Τουριστικής Αστυνομίας Θεσσαλονίκης και υπάγεται διοικητικά στη Διεύθυνση Αστυνομίας Θεσσαλονίκης. Με την παρ. 2 άρθρ. 3 του Π.Δ. 216/14-19 Ιουν. 1995 (ΦΕΚ Α΄ 115), κατωτ. αριθμ. 18, το Τμήμα Τουριστικής Αστυνομίας Θεσσαλονίκης μετονομάστηκε σε Β΄ Τμήμα Τουριστικής Αστυνομίας, το οποίο υπήχθη διοικητικά στην Δ/νση Αστυνομίας Θεσσαλονίκης. 4.Το Γ΄ Τμήμα Αγορανομίας Θεσσαλονίκης μετονομάζεται σε Τμήμα Αγορανομίας Θεσσαλονίκης και υπάγεται διοικητικά στη Διεύθυνση Αστυνομίας Θεσσαλονίκης. Έναρξη ισχύος Άρθρ.19.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.  Σελ.  24,91052 Τεύχος 1336 Σελ. 72  